cyanic-selkie/wikianc huggingface dataset:
Norvēģija
Transports
Auto un dzelzceļa transporta izmantošana dabas apstākļu dēļ ir ierobežota. Lielākā daļa auto un dzelzceļu atrodas Norvēģijas dienvidu daļā. Norvēģijā vairāk nekā puse jauno automašīnu ir elektromobiļi.
Lielākas Norvēģijas lidostas ir Oslo, Stavangerē, Bergenā un Būdē.
Igaunijas rokmūzika
Igaunijas rokmūzikas skatuve izveidojās 1960. gadu vidū. Pirmās Igaunijas rokgrupas bija galvenokārt vidusskolu skolēnu izveidotas grupas, kas spēlēja dažādas, galvenokārt, Lielbritānijas tā laika populāro dziesmu kaverversijas. Neskatototies uz Padomju Savienības noraidošo attieksmi pret Rietumu mūziku, daudzas grupas piedēvēja savai spēlētajai mūzikai deju mūzikas apzīmējumu un uzstājās deju klubos, gūstot plašu pagrīdes atbalstītāju pulku. Pāris grupām izdevās ierakstīt mūziku profesionālā studijā un parādīties arī televīzijā.
Burāšana Latvijā
Vēsture
1898.-1899. gados tika uzbūvēta "Rīgas jahtkluba" ēka (arhitekts Vilhelms Neimanis). No Daugavas puses ēkai bija 3 stāvi, bet no krasta uses - 2 stāvi. Zemē iegremdētajā pusstāvā atradās virtuve, kluba biedru garderobe un sarga dzīvoklis. Pirmajā stāvā viesību zāle un dāmu istaba, kā arī neliela sēžu telpa. Augšstāvā atradās bibliotēka, kā arī burinieku un jahtu modeļu kolekcija. Ēkas celtniecība klubam izmaksāja 14 000 rubļu. Turpat blakus atradās arī "Vidzemes jahtkluba" ēka, taču ne tik grezna un ar piramīdveida tornīti.
Rasmuss Lerdorfs
Rasmuss Lerdorfs (da; dzimis Grenlandē) ir dāņu/kanādiešu programmētājs, programmēšanas valodas PHP autors.
ROU
ROU var būt:
Kuritibas "Coritiba"
1909. gadā vairāki jaunieši, kuri bija Kuritibas vācu kopienas pārstāvji no vingrošanas kluba Clube Ginástico Teuto-Brasileiro izveidoja domubiedru grupu. Tā gada septembrī viens no jauniešiem, Frederiko Frics Esenfelders, uz klubu atnesa ādas futbola bumbu. Viņš kolēģiem izskaidroja noteikumus un tie sāka spēlēt draudzības spēles Quartel da Força Pública laukumā. 12. oktobrī viņi nodibināja Coritibano Football Club.
Velsas princis
Vēsture
Sākotnēji tas bija Velsas monarha tituls (burt. "tywysog" nozīmē "vadonis", "valdnieks").
Fricis Zilbers
Fricis Zilbers ( — ) bija latviešu jurists, tiesībnieks, Latvijas Senāta senators un Senāta Virsprokuratūras virsprokurors. Latvijas Tiesnešu biedrības valdes loceklis, no 1931. gada priekšsēdētājs.
Dzīvesgājums
Pēc Latvijas okupācijas Fr. Zilberu Nīcas pagastā apcietināja un deportēja. Apsūdzības rakstā Zilbers atzina par sociāli bīstamu elementu — kulaku, apgabaltiesas prokuroru, senatoru — un tajā pieprasīts sodīt ar nāves sodu nošaujot. Zilbers mira 1942. gada 10. maijā ieslodzījumā Kirovas apgabala Vjatlagā pirms lietas izskatīšanas PSRS IeTK Sevišķajā apspriedē.
Bibliogrāfija
Fr.Zilbers uzrakstījis daudz publikāciju par tiesību un tieslietu jautājumiem atsevišķos Latvijas izdevumos.
SV
SV var būt:
Brusilova pārrāvums
Brusilova pārrāvums (, nosaukta par godu krievu karaspēka komandierim Aleksejam Brusilovam) bija lielākā un veiksmīgākā Krievijas Impērijas realizētā ofensīva Pirmā pasaules kara laikā. Ofensīva vainagojās ar gandrīz visas Volīnijas un Bukovinas, kā arī Galīcijas austrumu daļas ieņemšanu.
Sekas
Brusilova pārrāvuma rezultātā Krievijas Impērijai izdevās Austrumu frontes Dienvidrietumu daļā atspiest fronti par 80 līdz 120 km pretinieka teritorijā. Tika ieņemta gandrīz visa Volīnija un Bukovina, kā arī daļa Galīcijas.
Hokejs Latvijā
Pēc neatkarības atgūšanas
Pēc Latvijas neatkarības atjaunošanas 1991. gadā Latvijas izlase atkal tika uzņemta Starptautiskajā hokeja federācijā (IIHF) un sākotnēji pievienota Pasaules čempionāta C divīzijai. 1994. gadā Latvija pirmo reizi spēlēja B divīzijā, bet kopš 1997. gada Latvijas izlase cīnās spēcīgākajā — A divīzijā. 1997. un 2004. gadā Latvijas izlase izcīnīja 7. vietu, kas ir pagaidām augstākais sasniegums Pasaules čempionātos. Latvija piedalījās arī 2002. un 2006. gada Olimpiskajās spēlēs. 2006. gada Pasaules čempionāts hokejā notika Rīgā, Latvijā. 2008. gada 7. aprīlī tika atjaunots Rīgas "Dinamo" spēlēšanai jaunizveidotajā KHL. Starp kluba dibinātājiem bija Guntis Ulmanis, Viesturs Koziols, Kirovs Lipmans, Aigars Kalvītis, Juris Savickis, Guntis Rāvis, Aldis Pauniņš, Krists Freibergs, kā arī Itera Latvija.
Trimdā
Otrā pasaules kara laikā bēgļu gaitās uz Vāciju devās Ēriks Koņeckis, kur viņš turpināja savu hokejista karjeru un no 1945. līdz 1948. gadam spēlēja Vācijas hokeja līgas klubā HC Augsburg, bet vēlāk pārcēlās uz Krēfeldes "Preussen", kuras sastāvā 1951. gadā kļuva par Vācijas čempionu, bet 1952. gadā viņš šo sasniegumu atkārtoja KEV komandas sastāvā, kur viņš bija spēlējošais treneris. Viņa spēlētāja karjera turpinājās līdz pat 1955. gadam, kad viņš bija Manheimas ERC spēlējošais treneris. 2005. gadā viņš tika iekļauts Vācijas Hokeja Slavas zālē. Viņa vārds ir atrodams arī Krēfeldes "Pinguine" Slavas zālē.
Andrejs Vilks
Biogrāfija
Ārvalstu organizācijas "Eiropas pilsētas pret narkotikām" (ECAD) Latvijas biroja vadītājs un Latvijas kriminologu biedrības valdes priekšsēdētājs.
Lehs Valensa
Lehs Valensa (pl; dzimis ) ir poļu elektriķis, strādnieku kustības aktīvists un politiķis, Polijas prezidents no 1990. līdz 1995. gadam. 1980. gadā bija viens no Polijas neatkarīgās arodbiedrības "Solidaritāte" dibinātājiem un tās pirmais priekšsēdētājs. 1983. gada Nobela miera prēmijas laureāts.
Jēkabs Nākums
Jēkabs Nākums (dzimis Priekulē) ir bijušais latviešu biatlonists, uzņēmējs, fitnesa treneris, šobrīd biatlona treneris privātā klubā "Ogres Biatlona klubs".
Jamusukro
Jamusukro (Yamoussoukro) ir Āfrikas valsts Kotdivuāras galvaspilsēta. Izvietojusies valsts vidienē savannu zonā 248 km no iepriekšējās galvaspilsētas Abidžanas.
Nigērija
Nigērija (en), oficiāli Nigērijas Federālā Republika (Federal Republic of Nigeria) ir valsts Rietumāfrikā. Tā atrodas Nigēras upes lejtecē pie Gvinejas līča. Valsts robežojas ar Beninu rietumos, Kamerūnu austrumos, Čadu ziemeļaustrumos un Nigēru ziemeļos. Nigērijā pēc 2018. gada datiem dzīvo ap 195,605 miljoniem iedzīvotāju. Pēc iedzīvotāju skaita tā ir lielākā valsts Āfrikā un septītā lielākā pasaulē. Nigērija ir Āfrikas Savienības, Nāciju Sadraudzības un OPEC dalībvalsts.
Valka
Etimoloģija
Pastāv uzskats, ka Valkas nosaukums, iespējams, saistīts ar latviešu valodas darbības vārdiem "vilkt" un "valkāt", vai arī lietvārdu "valks", kas ir senāk lietots mitrāju teritoriju vai atsevišķu to elementu — staignāja, purva, arī strauta apzīmējums un kopumā raksturo Valkas apkārtnei raksturīgos ģeogrāfiskos apstākļus. Darbības vārds "valks" sākotnēji varējis apzīmēt laivu pārvilkšanas vietu aizvēsturiskajos laikos, kad laivas vai kravas no Gaujas upes baseina tika pārvilktas uz Pedeles upi, pa kuru varēja nokļūt Emajegi upes baseinā un tālāk — uz Igaunijas ezeriem.
Iedzīvotāji
Ar 1920. gada 1. jūlija lēmumu pilsētu pārdalot, tās lielākā daļa ar pilsētas centru un dzelzceļa mezglu tika piešķirta Igaunijai, bet Latvijai atstāja rietumu priekšpilsētu, kur 1920. gadā bija tikai 2964 iedzīvotāji. No Igaunijas daļas pārcēlās ap 2500 latviešu. Nelabvēlīgo apstākļu dēļ Valkas attīstība bija kavēta, kas atspoguļojās iedzīvotāju skaitā. Valsts robeža pārdalīja agrāko lauksaimniecības areālu, kas atradās pilsētas ietekmes sfērā. Latvijas pusē lauksaimniecības zeme bija ierobežota ar Burgas pauguraini uz rietumiem no pilsētas, kā arī ar purviem un mežiem. Bija mazinājusies arī dzelzceļa mezgla loma, un garš posms no Valkas-Gulbenes līnijas palika Igaunijā.
Izglītība
2012. gadā Valkas pilsētā darbojās šādas izglītības iestādes:
Bagdāde
Vēsturiski Bagdāde ir viena no Tuvo Austrumu svarīgākajām pilsētām un Viduslaikos bija visas islāma pasaules galvenais centrs.
Monogeneji
Sistemātika
Klase
Take That
Vēsture
Grupa Take That tika izveidota 1990. gadā Mančestrā. Laika posmā no 1990. līdz 1996. gadam grupa Take That ir pārdevusi vairāk kā 19 miljonus albuma kopiju un tiek uzskatīta par vienu no vispopulārākājām Apvienotās Karalistes popgrupām. Take That dziesmas dominēja Apvienotās Karalistes topos 1990. gadu pirmajā pusē. No četriem tajā posmā izdotajiem albumiem, divi "Everything Changes" un "Greatest Hits" kļuva par desmitgades vispārdotākajiem albumiem. Sasniedzot milzīgus panākumus Eiropā, sabiedrībā valdīja viedoklis, ka nav jautājums, vai Take That spēs radīt pirmās vietas singlus, bet gan jautājums ir, cik tādu singlu būs.
Krievijas—Gruzijas karš (2008)
Naktī uz 2008. gada 8. augustu Gruzijas bruņotie spēki uzsāka Dienvidosetijas faktiskās galvaspilsētas Chinvali intensīvu bombardēšanu, kurai sekoja sauszemes operācija. Krievijas Bruņotie spēki 9. augusta rītā, īstenojot “operāciju miera uzspiešanai” (ru), iegāja Dienvidosetijā un 11. augustā iebruka arī pārējā Gruzijā. Pēc 22. augusta Krievija izveda tankus, artilēriju un karavīrus no ieņemtajām pozīcijām Gruzijas iekšienē, bet saglabāja kontroli pār iekarotajām Abhāzijas un Dienvidosetijas daļām. Krievijas parlamenta augšpalāta 25. augustā nobalsoja par rezolūciju, kurā tika lūgts Krievijas Federācijas prezidentam atzīt no Gruzijas atdalījušos Abhāzijas un Dienvidosetijas neatkarību. 26. augustā prezidents Dmitrijs Medvedevs oficiāli atzina šos divus Gruzijas reģionus kā neatkarīgas valstis.
11. augustā
Ar ASV transportlidmašīnām no Irākas uz Gruzijas konflikta zonu tika pārdislocēti 800 gruzīnu karavīri. Gruzijas artilērija turpināja intensīvi apšaudīt visas pieejas Dienvidosetijas galvaspilsētai Chinvali. Krievijas karaspēks ielauzās Gruzijas teritorijā 40 kilometru dziļumā Senaki pilsētas virzienā (Senaki atrodas ārpus Gruzijas—Ahāzijas pierobežas drošības zonas).
Krievijas armija koncentrējās pie Gori pilsētas, taču pilsētā neiegāja. Gori, kas atrodas 40 km no Tblisi, jau iepriekš bija atstājusi Gruzijas armija, kura gandrīz pilnā sastāvā ieņēma aizsardzības pozīcijas Tbilisi tuvumā. Zugdidi rajonu, kas atrodas 12 km drošības zonā pie Abhāzijas robežas, ieņēma Krievijas un Abhāzijas apvienotie spēki. Pirms pusnakts Gruzijas premjerministrs Vladimirs Gurgenidze paziņoja, ka Krievijas karaspēks iegājis Gruzijai piederošajā Melnās jūras ostas pilsētā Poti.
Čārlzs II Stjuarts
Dzīvesgājums
Politiskās krīzes laikā, kas sekoja pēc Kromvela nāves 1658. gada beigās, Čārlzs II tika aicināts atgriezties Anglijā un ieņemt troni. Anglijā viņš ieradās 1660. gada 25. maijā, bet Londonā — savā 30. dzimšanas dienā 1660. gada 29. maijā. 1661. gada 23. aprīlī Čārlzs II Vestminsteras abatijā tika kronēts par Anglijas un Īrijas karali.
Einstürzende Neubauten
Einstürzende Neubauten ir vācu avangarda mūzikas grupa, kura nodibināta 1980. gadā Rietumberlīnē. Grupas mūzika visbiežāk tiek klasificēta kā industriālā mūzika. Viena no Einstürzende Neubauten raksturīgākajām iezīmēm ir dažādu nemuzikālu instrumentu izmantošana savā mūzikā (bieži tie ir izgatavoti no metāllūžņiem un celtniecības materiāliem) un trokšņiem, papildus tradicionālo mūzikas instrumentu izmantošanai. Einstürzende Neubauten ir vienmēr eksperimentējusi ar skaņām un trokšņu mūziku, bet pēdējos gados ar ļoti atšķirīgiem stiliem.
Bildinājums
Bieži bildinājums tiek pasniegts kā pārsteigums. Tas var notikt kādā pārim īpašā vietā vai datumā, piemēram, vietā, kurā pāris pirmo reizi ticies vai datumā, kurā uzsāktas attiecības.
Vidzemes superintendents
Vidzemes superintendenti bija Zviedru Vidzemes un Vidzemes guberņas luterāņu baznīcas augstākās administratīvās varas nesēji un konsistorijas viceprezidenti. Pirmo Vidzemes superintendentu 1622. gadā iecēla Zviedrijas karalis Gustavs II Ādolfs.
Pēc Latvijas evaņģēliski luteriskās baznīcas (LELB) dibināšanas 1922. gadā Vidzemes ģenerālsuperintendentu funkcijas pārņēma LELB bīskapi, kopš 1932. gada Latvijas Evaņģēliski luteriskās baznīcas arhibīskapi.
Džons Djūijs
Dzimis Bērlingtonā, Vērmontā, vidēji pārtikušā ģimenē. 1879. gadā beidza Vērmontas Universitāti. Pāris gadus nostrādāja skolā Pensilvānijā, bet pēc tam 1884. gadā ieguva doktora grādu Džonsa Hopkinsa Universitātē. 1894. gadā sāka pasniegt jaundibinātajā Čikāgas Universitātē. Viens no Čikāgas Universitātes skolas — laboratorijas (University of Chicago Laboratory Schools) dibinātājiem. Tomēr pēc nesaskaņām ar Čikāgas Universitātes administrāciju to pameta un no 1904. gada līdz savai nāvei strādāja Kolumbijas Universitātē.
Aveljanedas "Arsenal de Sarandi"
Arsenal Fútbol Club, parasti saukts Arsenal de Sarandí vai vienkārši Arsenal, ir futbola klubs no Sarandi priekšpilsētas Aveljanedā, Argentīnā. To 1957. gadā dibināja brāļi Grondonas. Klubs šobrīd spēlē Argentīnas čempionāta augstākajā līmenī, Primera División. Mājas spēles tas aizvada Hulio H. Grondonas stadionā, kas nosaukts viena no dibinātāju vārdā ar ietilpību 16 300 vietas. To atklāja 1964. gada, bet līdz 2004. gadam neizmantoja augstākās līgas spēlēm. Kluba krāsas ir sarkana un gaiši zila, lai godinātu vienu no Aveljanedas tradicionālajām komandām. Viņi nekad nav uzvarējuši Argentīnas līgā. Kluba pirmais lielais tituls bija Copa Sudamericana 2007. gadā.
Tumšais bruņinieks
"Tumšais bruņinieks" (en) ir 2008. gada supervaroņu filma, kuras režisors ir Kristofers Nolans. Filmas sižets veidots pēc DC Comics personāža Betmena. Šī ir otrā filma Nolana "Betmena" triloģijā, turpinājums 2005. gada filmai "Betmens: Sākums".
"Tumšā bruņinieka" pirmizrāde notika Buenosairesā, Argentīnā, 2008. gada 12. jūlijā tika sākta izrādīšana Austrālijā, 2008. gada 18. jūlijā — Ziemeļamerikā un 2008. gada 24. jūlijā — Apvienotajā Karalistē. , dažus mēnešus pēc filmēšanas pabeigšanas un sešus mēnešus pirms filmas pirmizrādes, no dažādu medikamentu pārdozēšanas mira Ledžers.
Sižets
Džokers paziņo, ka viņš katru dienu nogalinās pa cilvēkam, līdz Betmens neatklās savu identitāti. Viņš nogalina komisāru Džilianu Lēbu un tiesnesi, kas vada mafijas lietas tiesā. Džokers vēlas nogalināt arī Dentu līdzekļu vākšanas pasākumā, tomēr Betmens viņu nosargā. Gordons paredz, ka Džokers vēlēsies nogalināt arī mēru, beigu beigās upurējot pats sevi. Brūss Veins plāno atklāt savu Betmena identitāti, bet Dents uzdodas par Betmenu. Gordons, kas viltoja savu nāvi, palīdz aizturēt Džokeru un tiek paaugstināts komisāra amatā.
Urla (subkultūra)
Raksturojums
No sporta apģērbu zīmoliem urlu un arī gopņiku subkultūrā īpašu vietu ieņem Adidas, kas Padomju Savienībā lielu popularitāti ieguva pēc 1980. gada Maskavā notikušajām olimpiskajām spēlēm, kurās Adidas sporta apģērbu un apavus valkāja PSRS sportisti, bet jo īpaši 1990. gados, kad no Ķīnas un Turcijas masveidā ieplūda lēti un plaši pieejami Adidas pakaļdarinājumi. Treniņtērpus bija pieņemts valkāt komplektā ar balles kurpēm jeb tā sauktajām laķenēm.
Bobs Mārlijs
Boba Mārlija pazīstamākie hiti ir I Shot the Sheriff, No Woman, No Cry, Exodus, Could You Be Loved, Stir It Up, Jamming, Redemption Song, One Love, Bad Boys un kopā ar The Wailers, Three Little Birds, kā arī pēc nāves — dziesmas Buffalo Soldier un Iron Lion Zion. Izlases albums Legend, kurš tika izdots 3 gadus pēc Boba Mārlija nāves, ir regeja visvairāk pārdotais albums un ir saņēmis 10 reizes platīnu ASV, kā arī pārdots 20 miljons kopijās visā pasaulē.
Alfa sabrukšana
Alfa sabrukšana - atoma kodola radioaktīvās sabrukšanas veids, kurā tiek izstarota alfa daļiņa jeb hēlija atoma kodols. Šajā procesā kodola masa samazinās par 4 vienībām, bet kodola lādiņš - par 2 vienībām, tādēļ rodas tāda elementa atoma kodols, kurš periodiskajā sistēmā atrodas par 2 vietām tuvāk tās sākumam.
Severodvinska
Severodvinska (ru) ir pilsēta Arhangeļskas apgabalā Krievijā pie Ziemeļu Dvinas ietekas Baltajā jūrā, 35 km uz rietumiem no apgabala centra Arhangeļskas. Otra lielākā apgabala pilsēta un Krievijas atomzemūdeņu būves centrs un kara flotes bāze. Krievijas federālā autoceļa M8 galapunkts.
Donatello
Viņš bija apveltīts ar daudzpusīgu talantu un bija īsts novators sava laika tēlniecībā. Balstīdamies uz rūpīgām dabas un antīko meistaru darbu studijām, viņš pirmais no renesanses meistariem panāca apaļskulptūras stabilu nostatījumu un visas skulpturālās masas viengabalainību. Skulptūras stabilitāte, pat tās statiskuma zināma idealizācija bija Donatello ieguldījums tēlniecībā.
Nematodes
Nematodes jeb velteniskie tārpi (Nematoda) ir pirmmutnieku dzīvnieku tips (citās klasifikācijās veltenisko tārpu (Nemathelminthes) tipa klase). Šis ir viens no lielākajiem dzīvnieku valsts tipiem ar vairāk, kā 80 000 sugām. Nematodes raksturo augsta organizācija, sugu daudzveidība un universālas pielāgošanās spējas. Nematodes dzīvo jūrās, saldūdeņos un augsnē. Tās parazitē cilvēku, dzīvnieku organismos un uz augiem. Nematožu izraisītās slimības sauc par nematodozēm.
Brantu pagasts
Vēsture
1945. gadā Valkas apriņķa Launkalnes pagastā izveidoja Brantu ciema padomi. Brantu ciems ietilpis Smiltenes (1949-1959) un Valkas (pēc 1959. gada) rajonos. 1990. gadā ciemu reorganizēja par pagastu. 2009. gadā Brantu pagastu kā administratīvo teritoriju iekļāva Smiltenes novadā.
Iedzīvotāju skaita izmaiņas
Esošajās robežās, pēc CSB datiem.
Titāna tetrahlorīds
Īpašības
Tā, kā magnijs ir relatīvi dārgs (jo to iegūst ar elektrolīzi), titāns ir vēl dārgāks (jo tā iegūšanai patērē magniju).
FIN
FIN var nozīmēt:
Latvijas futbola izlase 2007. gadā
Latvijas izlase 2007. gada sezonu uzsāka februārī ar pārbaudes turnīru Kiprā. Tajā Latvija aizvadīja 2 spēles pret Bulgāriju un Ungāriju un abās zaudēja ar rezultātu 0-2. Pavasarī Latvijas izlase turpināja iepriekšējā gada rudenī uzsākto dalību 2008. gada Eiropas čempionāta kvalifikācijas turnīrā. izbraukumā Latvijas izlase ar 0-1 piekāpās Lihtenšteinai. Pēc šīs spēles no Latvijas izlases galvenā trenera amata atkāpās Jurijs Andrejevs.
Jūlijā Latvijas izlase sasniedza savu visu laiku zemāko pozīciju FIFA rangā, noslīdot uz 111. vietu.
Spēles
🇱🇻 latvia: Aleksandrs Koliņko — Dzintars Zirnis, Igors N. Stepanovs, Deniss Ivanovs, Kaspars Gorkšs — Imants Bleidelis (Aleksejs Višņakovs 43'), Vitālijs Astafjevs (Genādijs Soloņicins 49'), Juris Laizāns, Andrejs Rubins — Ģirts Karlsons (Marians Pahars 62'), Māris Verpakovskis.
Nigēra
Nigēra ir jaunattīstības valsts, un tai ir viens no zemākajiem ANO Tautas attīstības indeksiem (HDI). 2013. gadā tā atradās 187. vietā. Lielākajai daļai valsts draud periodisks sausums un pārtuksnešošanās. Nigēras ekonomikā dominē naturālā saimniecība lauksaimniecībā auglīgākajos valsts dienvidos un izejvielu (īpaši urāna rūdas) eksports. Nigēra saskaras ar nopietnām attīstības problēmām, sakarā ar to, ka tai nav izejas uz jūru, tuksnešainā klimata, iedzīvotāju zemās izglītības, nabadzības, infrastruktūras trūkuma, sliktas veselības aprūpes un vides degradācijas dēļ.
Vēsture
Pēc Kountčē nāves par valsts prezidentu kļuva viņa brālēns Ali Saibū. 1989. gada septembrī tika pieņemta jauna konstitūcija un Nigēra kļuva par vienas partijas valsti. 1992. gada decembrī tika pieņemta jauna konstitūcija un 1993. gadā notika vēlēšanas. 1996. gadā militārie spēki pulkveža Ibrahima Barres Mainasaras vadībā pārņēma varu. Mainasara sarīkoja vēlēšanas, kurās tika ievēlēts par valsts prezidentu. Mainasara tika noslepkavots 1999. gadā, un viņa vietu ieņēma jauns militārais līderis Dauda Malams Vankē. Vankē solīja demokrātiskas vēlēšanas un 1999. gadā par prezidentu tika ievēlēts Mamadū Tandja. Viņš tika atkārtoti ievēlēts 2004. gada 4. decembrī. Premjerministrs no 2000. līdz 2007. gadam bija Hama Amadou, taču 2008. gada jūlijā viņš tika arestēts saistībā ar apsūdzībām par $230 000 piesavināšanos.
Niklass Pēšons
Niklass Pēšons (dzimis 1979. gada 26. martā) ir bijušais zviedru hokejists, centra uzbrucējs, Zviedrijas hokeja izlases dalībnieks. Izlases rindās izcīnījis četras pasaules čempionātu medaļas. Karjeras lielāko daļu aizvadījis Zviedrijas hokeja līgas klubos Leksands IF un Linköping HC, taču vairākas sezonas spēlējis arī Krievijā un Šveicē.
Salemas raganu prāva
Apsūdzības
Jaunanglija bija Eiropas puritāņu apmešanās vieta, un līdzi ar tiem nāca gan pirmajiem reformatoriem raksturīgais fanātisms, gan reliģiskā neiecietība, gan burvju un raganu vajāšana. Likumīgu to padarīja Anglijas karalistē puritāņu 1641. gadā pieņemtais likums, kas buršanos pielīdzināja smagākajai kriminālnoziegumu kategorijai.
Medņu pagasts
Vēsture
Dibināts pēc muižu pagastu likvidēšanas. 1941. gada 18. martā pagastu iekļāva Jēkabpils apriņķī. 1945. gada 10. septembrī pagastā izveidoja Antūžu, Gromaltu un Medņu ciema padomes. Pagastu likvidēja 1949. gada 31. decembrī, ciemus iekļaujot Krustpils rajonā. Mūsdienās Medņu pagasta teritorija iekļauta Jēkabpils novada Variešu un Mežāres pagastos, kā arī Aizkraukles novada Aiviekstes pagastā.
Reichsarbeitsdienst
Reichsarbeitsdienst (RAD; Valsts darba dienests) bija nacistiskās Vācijas instruments cīņai ar bezdarbu, tāpat kā Civilian Conservation Corps Amerikas Savienotajās Valstīs. Otrā Pasaules kara laikā RAD veica Armijas (Wehrmacht) palīgdienesta funkcijas.
STS-132
1. diena, pacelšanās
Atlantis startēja 18:20:09 UTC no Kenedija kosmosa centra starta kompleksa 39A. Pēc ieiešanas orbītā tika atvērta kosmoplāna kravas telpa un izvērsta Ku joslas antena.
2. diena
08:20 — 23:20 UTC
3. diena, savienošanās
07:20 — 22:50 UTC
Pulksten 19 UTC Pīrss Sellerss un Treisija Koldvela ar Canadarm-2 no Atlantis kravas telpas izcēla kravas platformu ICC-VLD un 21:11 to novietoja uz mobilā transportiera stacijas fermas priekšgalā. Pirmoreiz stacijas manipulators tika vadīts no Cupola moduļa.
4. diena, 1. iziešana kosmosā
14:20 stacijā notika problēma, kad uz īsu laiku izslēdzās Canadarm-2 vadība. Pārtraukums radās brīdī, kad Bovens noņēma elektroligzdas vāciņu, lai pievienotu antenas kabeli. Stacijas vadības dators bija konstatējis kļūdu un izslēdzās. 14:33 manipulatora darbība tika atjaunota un darbs atklātā kosmosā turpinājās.
14:44 Reismens ieradās pie platformas, paņēma antenu un tika pārvietots atpakaļ uz Z1. 15:40 antenas šķīvis tika piestiprināts uz masta. Pēc tam astronauti pievienoja kabeļus. 16:25 darbs pie antenas bija pabeigts. Izrādījās, ka antena pie masta nebija cieši piestiprināta, tādēļ viņi nenoņēma transportēšanas stiprinājumus, lai tā negrieztos. Papildus tam Bovens antenu pie masta piesēja ar auklu. Problēmas cēlonis tika atstāts risināšanai NASA speciālistiem.
5. diena, Rassvet pievienošana
Krievijas moduļa Rassvet pārvietošanas darbi sākās 09:20 UTC. 09:46 tika atlaisti moduļa stiprinājumi. Atlantis manipulators, kuru vadīja K. Hems un D. Antonelli, 09:50 sāka izcelt moduli no kravas telpas. 10:14 Rassvet saņēma stacijas manipulators, kuru vadīja G. Reismens un P. Sellerss no Cupola moduļa. O. Kotovs operāciju kontrolēja no stacijas Krievijas segmenta. 10:40 tika atvienots Space Shuttle manipulators. 11:09 Rassvet atradās pie Zarja apakšējā porta. 12:19 modulis tika pievienots pie Zarja. 12:30 nostrādāja savilcējmehānisms, kas pilnībā savienoja abus moduļus.
7. diena
Pēcpusdienā apkalpei bija atpūtas laiks. Gūds un Reismens gatavojās trešajai iziešanai kosmosā.
8. diena, 3. iziešana kosmosā
Trešajā iziešanā kosmosā piedalījās Maikls Gūds un Gerets Reismens. Stacijas manipulatoru vadīja P. Sellerss un T. Koldvela, operāciju koordinēja D. Antonelli un S. Bovens. Iziešana sākās 10:27 UTC. Sākotnēji kosmonauti devās uz P5 segmentu. 11:04 viņi uzstādīja dzesēšanas sistēmas pārvienotājvadus starp P4 un P4. Pēc tam viņi turpināja virzīties pa fermu uz P6, lai nomainītu akumulatorus. Gūds darbojās pie kravas platformas, bet Reismens pie P6. 12:13 uz P6 bija uzstādīta piektā baterija, bet 13:08 — sestā. 13:28 pēdējais vecais akumulators bija piestiprināts uz transportēšanas platformas.
9. diena
08:20 ar stacijas manipulatoru, kuru vadīja Sellerss un Reismens, tika sākta transportplatformas ICC-VLD pārvietošanas operācija. Uz tās atradās seši nomontētie akumulatori. Kosmoplāna kravas telpā platforma tika ievietota 09:50.
Pārējie kosmonauti pārvietoja mantas starp Atlantis un SKS.
Pūķis
Pūķu raksturojums
Pūķi parasti ir ārkārtīgi lieli čūskveidīgi radījumi, kas cilvēkus un dzīvniekus spēj norīt veselus. Viņu izcelsme aprakstīta reti, lai arī vairākās senskandināvu sāgās pieminēti pūķu mazuļu perēkļi (līdzīgi putnu perēkļiem). Bieži pūķis aprakstīts kā milzīga čūska ar diviem spārniem, divām nagainām ķepām un spēcīgu, bīstamu asti.
Pūķi kā dārgumu sargātāji
Iespējams, ka, tāpat kā pār Fāfnira dārgumiem, arī pār Beovulfa dārgumiem gulstas lāsts. Lai arī viņam tie pieder tikai neilgu brīdi, tie, šķiet, saistāmi ar viņa nāvi un citām nelaimēm.
Cīņa ar pūķiem
Vidusangļu darbā "Sers Degarē" varonis sakauj briesmoni ar koka milnu. Īslandiešu hagiogrāfijā bīskaps Gudmunds apslaka pūķi (jūras briesmoni) ar svētīto ūdeni, un tas sadalās 12 gabalos un tiek izskalots krastā.
Igors Radulovs
Spēlētāja karjera
2010.—11. gada sezonu Radulovs uzsāka Čerepovecas "Severstal", taču noslēdza jau Čehovas "Vitjaz" rindās. 2011.—12. gada sezonu hokejists aizvadīja "Salavat Julajev" rindās, taču vēl pēc gada spēlēja jau Maskavas CSKA sastāvā. 2017. gadā noslēdza karjeru.
Ērģemes pagasts
Ezeri
Kukris, Valdis, Bērzu ezers, Rūķis.
Vēsture
1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Ērģemes pagasta iekļaušanu Igaunijas teritorijā, kam Latvijas valdība nepiekrita. Pēc Latvijas—Igaunijas robežas līguma parakstīšanas pagasts palika Latvijas teritorijā. 1935. gadā Valkas apriņķa Ērģemes pagasta platība bija 124,4 km² un tajā dzīvoja 1709 iedzīvotāji. 1945. gadā pagastā izveidoja Ērģemes un Brentu ciema padomes, bet pagastu 1949. gadā likvidēja. Valkas rajona Ērģemes ciemam 1954. gadā pievienoja likvidētos Brentu un Omuļu ciemus, 1960. gadā padomju saimniecības «Smertes» teritoriju pievienoja Kārķu ciemam, 1979. gadā pievienoja daļu Kārķu ciema teritorijas, 1981. gadā daļu teritorijas pievienoja Naukšēnu ciemam. 1990. gadā ciemu reorganizēja par pagastu. 2009. gadā Ērģemes pagastu kā administratīvo teritoriju iekļāva Valkas novadā.
Zāģezers
Zāģezers (arī Dzirnavu ezers, Kalndzirnavu ezers, Zāģu ezers) ir mākslīga ūdenskrātuve uz Pedeles upes Valkas pilsētā un Valkas pagastā, 3 km uz rietumiem no pilsētas centra. Ūdenskrātuvi veido regulējams aizsprosts labā stāvoklī. Betona aile 6 m plata, koka aizvari. Lielāko daļu ezera apkārtnes klāj meži. Atrodas paralēli autoceļam Valka—Pedele Ziemeļvidzemes biosfēras rezervātā.
Dubna (upe)
Apraksts
Upē dzīvo līdakas, asari, raudas, lejtecē sastopami arī plauži, zandarti un ālanti. Lejtecē dabas liegums Dubnas paliene, pie iztekas Cārmaņa ezera dabas parks.
Vinsents van Gogs
Dzīve
Vinsents van Gogs piedzima Annas Kornēlijas Karbentas un Nīderlandes reformātu baznīcas mācītāja Teodora van Goga ģimenē. Viņam tika piešķirts tas pats vārds, kas viņa vectēvam un arī vecākajam brālim, kas bija piedzimis nedzīvs gadu pirms viņa (uzskata, ka šis fakts viņu varētu būt psiholoģiski traumējis ). Van Gogam bija vēl divi brāļi — Teodors (Teo) un Kors —, kā arī trīs māsas — Elizabete, Anna un Vila. 1860. gadā viņš sāka apmeklēt katoļu skolu; vēl pēc gada viņu un māsu Annu mājās mācīja guvernante, līdz 1864. gadā viņš devās uz apmēram 20 jūdzes attālu internātskolu. 1866. gadā van Gogs iestājās Vilema II koledžā Tilburgā.
Džons Mirasti
Džons Mirasti (dzimis 1982. gada 4. jūnijā) ir kanādiešu hokejists, kreisās malas uzbrucējs. Pašlaik (2013) ir bez kluba.
Spēlētāja karjera
Profesionāļa karjeru Mirasti uzsāka 2003. gadā, kad uzsāka spēlēt ECHL līgas klubā Beikersfildas "Condors". No 2004. līdz pat 2007. gadam Mirasti spēlēja dažādās zemāka līmeņa profesionālajās Ziemeļamerikas hokeja līgās, taču 2007.—08. gada sezonu uzsāka Amerikas hokeja līgas vienībā Sirakūzas "Crunch".
Ēveles pagasts
Vēsture
Ēveles un pagasta latviskais nosaukums veidojies no Valmieras pilskunga Hēvelna (Höweln) vārda, kam Polijas karalis Sigismunds Augusts nodeva novadu ar nosaukumu Alt-Wohlfart pārvaldīšanā 1562. gadā. 1892. gadā Ēveles pagastam pievienoja Ķempēnu pagastu. 1935. gadā Ēveles pagasta platība bija 89,9 km². 1945. gadā pagastā izveidoja Ēveles un Dakstu ciema padomes, bet pagastu 1949. gadā likvidēja. 1954. gadā Ēveles ciemam pievienoja Dakstu ciemu. 1977. gadā Ēveles ciemu iekļāva Jērcēnu ciemā. 1992. gadā Ēveles pagastu atjaunoja, to izdalot no Jērcēnu pagasta pirmskara robežās. 2009. gadā pagastu kā administratīvo teritoriju iekļāva Burtnieku novadā. 2021. gadā Burtnieku novadu iekļāva Valmieras novadā.
Kurzemes Radio
Kurzemes Radio par savu ikdienu sauc 70 – 80 tūkst. klausītāju, aktīvi sekojot līdzi labākajiem mūsdienu hitiem, 70., 80. un 90. gadu popmūzikai, atraktīviem radio raidījumiem, radošām ētera personībām, oriģināliem konkursiem un aktuālākajiem notikumiem Kurzemē, Latvijā un pasaulē.
Kurzemes Radio apraides zona aptver visu Kurzemi, daļu Zemgales un Pierīgu. Interneta klausītājiem Kurzemes Radio ir pieejams visā pasaulē. Seko:
9. septembris
Vārda dienas
Bruno, Telma
Kobe Braiants
2018. gadā Braiants saņēma Amerikas Kinoakadēmijas balvu nominācijā "Labākā animācijas īsfilma" par īsfilmu Dear Basketball.
Kristiansanna
Pilsētu nodibināja Dānijas karalis Kristiāns IV. Pilsēta attīstījās kā tirdzniecības centrs.
Branislavs Mezejs
Spēlētāja karjera
Slovākijas hokeja izlases rindās spēlējis četros Pasaules čempionātos.
2006. gada Eirovīzijas dziesmu konkurss
Valstis, par kuru dziesmām finālā balsoja Latvija
<!--
Apakšžoklis
Apakšžokļa pamats
Iekšējās virsmas vidū izvirzās zoda smaile (spina mentalis), bet uz sāniem no zoda smailes, pie apakšžokļa pamata apakšējās malas, tās katrā pusē ir divvēderiņmuskuļa bedre (fossa digastrica). Uz augšu un uz sāniem no tās ir saskatāma žokļa un mēles kaula muskuļa līnija (lienea mylohyoidea). Zem līnijas ir zemžokļa bedrīte (fovea submandibularis), bet virs tās - zemmēles dziedzera bedrīte (fovea sublingualis).
Apakšžokļa zars
Apakšžokļa zars (ramus mandibulae) atiet uz augšu no ķermeņa zem noteikta leņķa. Vieta kur sākas apakšžokļa zars ir apakšžokļa leņķis (angulus mandibulae). Zara augšējā daļā ir divi izaugumi: priekšējais jeb vainagizaugums (processus coronoideus) un mugurējais jeb locītavas izaugums (processus condylaris). Starp abiem izaugumiem ir apakšžokļa ierobs (incisura mandibulae). Locītavas izaugumam (processus condylaris) ir apakšžokļa galva (caput mandibulae) un apakšžokļa kakliņš (collum mandibulae). Apakšžokļa kakliņa priekšpusē ir spārnmuskuļa bedrīte (fovea pterygoidea). Zara iekšējā virsmā zem apakšžokļa ieroba (incisura mandibulae) ir apakšžokļa atvere (foramen mandibulae), ko norobežo apakšžokļa mēlīte (lingula mandibulae). Apakšžokļa atvere ved apakšžokļa kanālā (canalis mandibulae), kas beidzas ķermeņa ārējā virsmā ar zoda atveri. Uz leju no apakšžokļa atveres ir žokļa un mēles kaula rieva (sulcus mylohyoideus) un spārnmuskuļa nelīdzenums (tuberositas pterygoidea). Zara ārējā virsmā ir košļāšanas muskuļa nelīdzenums (tuberositas masseterica).
Valmiera
Fiziskā ģeogrāfija
Valmiera ģeogrāfiski atrodas Vidzemes ziemeļu daļā dabas ainavu un reljefa apvidu pārejas krustpunktā. No Valmieras sākas Gaujas senleja, aiz pilsētas robežām, no Jumaras ietekas - arī Gaujas nacionālais parks. Gar Gauju no ziemeļaustrumiem iesniedzas Sedas līdzenuma atzars, kas šķir divas citas Tālavas zemienes daļas: uz ziemeļiem no Valmieras ir Burtnieka līdzenums, uz austrumiem - Trikātas pacēlums. Gaujas līmenis ir zemāks par 30 m vjl., augstākās vietās pilsētā ir 56–59 m virs jūras līmeņa.
Sports
Vieglatlētikai un dažādām sacensībām nozīmīgs ir 1938. gada 31. jūlijā atklātais Jāņa Daliņa stadions, kas 1988. gadā pārsaukts par godu valmierietim un soļotājam Jānim Daliņam, kurš 1932. gada vasaras olimpiskajās spēlēs Losandželosā ieguva pirmo olimpisko medaļu Latvijai. Pilsētā ir arī skriešanas un nūjošanas trases. Airēšanas treniņi un sacensības notiek airēšanas trasē "Kazu krāces" jeb "Krācītes".
Ekonomika
2020. gadā Valmiera bija 2. vietā aiz Rīgas ekonomiski aktīvo uzņēmumu skaita uz 1000 iedzīvotājiem ziņā. Valmiera ir izteikta rūpniecības pilsēta, to pierāda arī dati, ka rūpniecībā nodarbināti 27,9% no visiem pilsētā reģistrētajos uzņēmumos nodarbinātajiem. Attīstīta ir arī tirdzniecība, kas veido 20,2% no visiem pilsētā esošajiem uzņēmumiem, šajā nozarē strādājošo skaits ir 16%. Nemainīgi augsts ir pakalpojumu nozarē esošais uzņēmumu skaits, kurā reģistrēti 26% uzņēmumu un nodarbināti 14,5% strādājošo. Par sabalansētu attīstību savukārt liecina kultūras, izglītības, veselības un sporta nozares uzņēmumu īpatsvars, kas sastāda 9,8% no reģistrēto uzņēmumu skaita un 13,3% no nodarbināto skaita.
Varakļāni
Vēsture
1928. gada 11. februārī Varakļāni ieguva pilsētas tiesības. 1935. gadā 58% no pilsētas iedzīvotājiem bija ebreji. Īsi pēc nacistiskās Vācijas okupācijas sākuma 1941. gada 4. augustā Arāja komanda un tās palīgi pilsētas ebreju kapsētā nogalināja teju visus pilsētas ebrejus (ap 540 cilvēku). 2016. gadā pilsētā dzīvojis vairs tikai viens ebrejs — 1946. gadā dzimušais Solomons Segals.
Čārlzs I Stjuarts
Valdīšanas raksturojums
Uz laiku līdz 1660. gadam monarhiju Anglijā nomainīja republika un Kromvela diktatūra.
Vangaži
Vangaži ir novada pilsēta Ropažu novadā, starp Gauju un autoceļu A2, ziemeļaustrumos no Rīgas. Izveidojusies kā dzelzsbetona konstrukciju rūpnīcas Oktobra strādnieku ciemats pie 1955. gadā atklātā grants karjera. Pilsētas tiesības kopš 1991. gada.
Johoas ezers
Atrodas senu vulkānu veidotā ieplakā. Ezera rietumu pusē ļoti stāvs, kalnains krasts; kalnu augstums pārsniedz 2600 metrus un tajos izveidots Santabarbaras nacionālais parks. Austrumu krastā — Seroasulas Meambaras nacionālais parks, austrumu, dienvidu un ziemeļu piekraste purvaina. Ezera piekrastē trīs veidu meži: tropiskie, priežu un mitrie. Populāra zvejas vieta. Ezera apkaimē bagāta flora un fauna — 407 sugu putni un 802 augu sugas. Lielo daudzveidību veicina augstais nokrišņu daudzums (3200 mm/gadā) ezera apkārtnē. Divas endēmas orhideju sugas, kopumā 15 endēmas sugas. Ezera apkaimi apdraud mežu izciršana, noganīšana un infrastruktūras attīstība. Ezera iztekā hidroelektrostacija. Ūdens līmenis ezerā pakāpeniski krītas.
Jānis XXIII
Jānis XXIII (la), īstajā vārdā Andželo Džuzepe Ronkalli (it, dzimis, miris ), bija 261. Romas pāvests, Romas Katoļu baznīcas un Vatikāna galva, amatu pildīja laika posmā no 1958. gada līdz savai nāvei 1963. gadā. Jānis XXIII amatā stājās pēc Pija XII nāves. Romas pāvests Jānis Pāvils II viņu pasludināja par svētīgo. pāvests Francisks atzina viņu par katoļu svēto.
Pasaules izstāde Parīzē (1889)
Vislielākais uzsvars tika likts uz retrospektīvo industrijas progresa apskatu ar lielu dažāda veida mehānisku, hidraulisku, elektrisku elementu un tvaika dzinēju modeļu skaitu. Vairāki paviljoni piedāvāja arī ieskatu citu sabiedrību kultūrā un mākslā, kā, piemēram, "Nēģeru ciems" (Village nègre) vai "Mežonīgo Rietumu šovs" (Wild West Show). Nākamā Pasaules izstāde World's Columbian Exposition notika Čikāgā 1893. gadā.
Labiāli palatāls līdzskanis
Starptautiskajā fonētiskajā alfabētā ir iekļauts viens labiāli palatāls spraudzenis:
2010. gada FIFA Pasaules kauss
Rīkotājvalsts izvēle
2015. gada maijā tika veikti vairāku FIFA amatpersonu aresti saistībā ar kukuļdošanu cīņā par 2010. gada FIFA Pasaules kausa organizēšanu. Tika ziņots, ka Dienvidāfrikas amatpersonas esot maksājušas kukuļus FIFA amatpersonām, lai iegūt tiesības rīkot finālturnīru. 2015. gada 6. jūnijā Apvienotās Karalistes laikraksts The Daily Telegraph rakstīja, ja nebūtu bijusi korupcija, tad turnīru noteikti rīkotu Maroka.
Bjali Bora
1395. gadā pilsēta ieguva Kulmas tiesības.
Hipatija
Kopā ar savu skolnieku Sinēciju piedalījusies astrolabijas pilnveidošanā, veidojusi arī zvaigžņu kartes, veikusi eksperimentus fizikā (šķidrumu blīvumu noteikšana u.c.).
Ku
Ku var būt:
Titāna sirēnas
Sižeta kopsavilkums
Kā izrādās, Marsa armija un tās uzbrukums Zemei ir bijis tikai līdzeklis Rumfordam, lai apvienotu cilvēci un piedāvātu tai vienotu reliģiju, kas balstās uz principa, ka Dievam ir vienalga un ka Dievs par cilvēkiem neliekas ne zinis. Taču Rumfords pats apzinās, ka viņš ir tikai instruments Tralfamadoras planētas iemītnieku rokās, kura, tāpat kā visas cilvēces mērķis pēdējos simts tūkstošus gadu ir bijis izgatavot vienu sīku detaļu, lai varētu saremontēt uz Titāna iesprūdušā tralfamdorieša Salo kosmosa kuģi.
Krasta iela (Rēzekne)
Krasta iela ir iela Rēzeknes Centra rajonā.
Henrijs Hartsfīlds
Henrijs Hartsfīlds 1954. gadā ieguvis bakalaura grādu fizikā Obernas universitātē. Turpat Obernas universitātē viņš apguva Rezerves virsnieku treniņā programmu un 1955. gadā iestājās Gaisa spēkos. Viņš arī absolvēja ASV Gaisa spēku Izmēģinātājpilotu skolu Edvardsa Gaisa spēku bāzē un kļuva par instruktoru.
Gaisma
Gaismas piesārņojums
Gaismas piesārņojums ir debesu izgaismojums naktī no mākslīgajiem gaismas avotiem, kuru gaisma izkliedējas atmosfēras zemākajos slāņos. Lielāko gaismas piesārņojumu rada lielās pilsētas un rūpniecības objekti. Gaismas piesārņojumu rada ielu apgaismojums, lieli reklāmas paneļi, atsevišķu ēku izgaismojums un tā tālāk. Liels daudzums gaismas tiek virzīts vai arī atstarojas uz augšu. Gaismas piesārņojumu pastiprina arī putekļu daļiņas gaisā.
2007.—2010. gada globālā finanšu krīze
2007.—2010. gada globālā finanšu krīze bija apjomīgākā finanšu krīze kopš lielās depresijas, kas pārauga Eirozonas valstu parādu krīzē 2010. un 2011. gadā. Viens no krīzes cēloņiem bija mājokļu tirdzniecības spekulatīvie burbuļi, kas sāka plīst ASV 2006. gadā. Tas izraisīja līdzīgus ekonomiskus procesus daudzās citās valstīs un izpaudās kā finansiālas neveiksmes un globālas kredīta problēmas. Krīze iekustināja fundamentālas sabiedrības pārmaiņas, kas ietekmēja patērētāju ieradumus, sabiedrības vērtības un attiecības.
Darbības potenciāls
Darbības potenciāls neirofizioloģijā ir impulsveida potenciāla vilnis, kurš pārvietojas starp dažādu veidu šūnu membrānām. Kairinājuma sākumā šūnas membrānas potenciāla izmaiņa ir salīdzinoši lēna, bet sasniedzot noteiktu membrānas potenciāla vērtību, sākas straujas, negraduālas impulsveida membrānas potenciāla svārstības, kas nedziestoši izplatās pa šūnu un tās derivātiem. Šūnas membrānas potenciāls ir spriegums starp abām membrānas pusēm. Cilvēkam neirona membrānas potenciāla vērtība miera stāvoklī ir -70 mV. Tiklīdz sākas svārstības, tā vērtība pieaug līdz +40 mV.
2007.—2010. gada globālā finanšu krīze
Recesijas sākuma hronoloģija
Pirmajā ceturksnī Igaunijas IKP samazinājās par 0,5%, otrajā ceturksnī par 0,9%. Trešajā ceturksnī valsts ieslīga vēl dziļāk recesijā ar kritumu ekonomikā par 3,3%.
Honkongas eksports saruka ārējā pieprasījuma samazinājuma dēļ un tā kļuva par otro Āzijas ekonomiku, kas iekļuva recesijā. Trešajā ceturksnī IKP nokrita par 0,5%, bet iepriekšējā ceturksnī tas bija nokritis jau par 1,4%.
Šī Ziemeļvalsts paziņoja par recesiju pēc tam, kad gan otrajā, gan trešajā ceturksnī tās IKP nokritās par 0,1% (katrā).
Eiropas Savienības reakcija
Vācijas finanšu ministrs Pērs Šteinbrīks (Peer Steinbrück) paziņoja, ka tā neredz potenciālu "lielam glābšanas plānam" un norādīja, ka negrasās ieguldīt papildu līdzekļus krīzes novēršanai.
Plūdmaiņas
Kaut arī Zemeslodei Saules pievilkšanās spēks ir aptuveni 200 reizes lielāks par Mēness pievilkšanās spēku, tomēr plūdmaiņas Mēness ietekmē ir divreiz stiprākas par tām, kuras ietekmē Saule. Tas ir tāpēc, ka plūdmaiņu stiprums ir atkarīgs nevis no ķermeņa gravitācijas lauka lieluma, bet no tā gradienta (nevienmērības). Palielinoties attālumam līdz gravitācijas lauka avotam, gradients samazinās ātrāk, nekā paša lauka lielums. Tā kā Saule ir 400 reizes tālāk no Zemes, nekā Mēness, tad arī plūdmaiņu spēks, ko izraisa Saule, ir mazāks.
Visaugstāko paisumu (18 metri) var novērot Fandi līcī Kanādas austrumu piekrastē Atlantijas okeānā pie Jaunskotijas. Stiprākā no plūdmaiņu straumēm pasaulē ir Saltstraumenas straume Norvēģijas ziemeļos.
Cēloņi
Plūdmaiņas izraisa arī Saule, bet tā kā attālums no Zemes līdz Saulei ir nesalīdzināmi lielāks par Zemes rādiusu, tad arī atšķirības Saules izraisītajā gravitācijas spēkā Zemes centrā un ūdens masā zem Saules, nav tik lielas kā Mēness gadījumā. Tomēr vislielākās plūdmaiņas (augstākie paisumi un zemākie bēgumi) ir tad, kad Mēness un Saules plūdmaiņu viļņi sakrīt un tas notiek, kad Saule, Mēness un Zeme izkārtojas vienā līnijā jeb sizigijā. Tas notiek jauna mēness un pilnmēness laikā. Plūdmaiņas šajā laikā sauc par sizigiju plūdmaiņām (spring tides - angļu val.). Pirmajā un trešajā ceturksnī, kad Mēness un Saules plūdmaiņu viļņi ir pretēji, tie daļēji dzēš viens otru un veido vismazākās plūdmaiņas (zemākie paisumi un augstākie bēgumi). Tas notiek, kad Saule, Mēness un Zeme izkārtojas kvadratūrā (skatoties no Zemes atrodas 90° leņķī viens no otra). Plūdmaiņas šajā laikā sauc par kvadratūras plūdmaiņām (neap tides - angļu val.).
Sekundārās ostas
Plūdmaiņu tabulās katrai standarta ostai dota virkne sekundāro ostu, kurās paisuma un bēguma iestāšanās laiki un to augstumi gan atšķiras no standarta ostas laikiem un augstumiem, bet ūdens līmeņa celšanās un krišana ir pietiekami līdzīga standarta ostai. Sekundārajām ostām plūdmaiņu tabulās katrai gada dienai paisuma un bēguma augstumi un laiki nav doti, bet ir dotas korekcijas, kuras jāpieskaita standarta ostas paisuma un bēguma augstumiem un laikiem.
Jaunatnes dārzs
Līdz 20. gadsimta trīsdesmitajiem gadiem šis bija privāts, Augsburgu ģimenei piederošs dārzs ar paugurainu reljefu, kāpnēm un atbalsta mūriem. Augšējā daļā atradās parka īpašnieka māja. 1949. gadā Rīgas pilsētas Sarkanarmijas rajona (tagad Zemgales priekšpilsēta) izpildkomiteja nolēma Ernestīnes un Melnsila ielas stūrī izveidot bērnu parku. 1950. gadā bijušā dārza īpašnieka mājā tika iekārtota Rīgas pilsētas 31. bērnu un jauniešu bibliotēka. 1952. gadā kādreizējo privāto dārzu sāka pārveidot pēc Pāvela Seļecka projekta un nosauca par Jaunatnes dārzu.
Tēja
Audzēšana un savākšana
Tējas pagatavošanas izejviela ir tējas krūma lapas, ko audzē lielos daudzumos īpašās plantācijās. Ķīnā, Indijā un Āfrikā, kur tiek ražots lielākais tējas īpatsvars, novākšana tiek veikta līdz četrām reizēm gadā. Visvairāk novērtētas ir pirmo divu ražu tējas. Ziemeļrietumu robeža teritorijai, kur tējas audzēšanas ir ekonomiski pamatota, atrodas aptuveni pie Kaukāza grēdas.
Nepieciešamība pēc manuālas novākšanas ierobežo tējas audzēšanas iespējas: tai ir jēga tikai reģionos ar pietiekami augstu produktivitāti un pietiekami zemām savācēju darba spēka izmaksām. Vairākkārt tika mēģināts mehanizēt tējas lapu savākšanu un šķirošanu, jo īpaši PSRS, kur 1958. gadā tika izveidota mehanizētā tējas novākšanas mašīna, taču mehanizētās savākšanas tehnoloģija joprojām nav pabeigta: ar kombainu savāktām lapām ir pārāk zemā kvalitāte, galvenokārt lieku nevajadzīgu daļiņu dēļ, līdz ar to šādu savākšanas metodi pielieto zemākās kvalitātes tējas ražošanai vai farmācijas rūpniecībā turpmākai pārstrādei, lai izolētu kofeīnu un citas tējā esošās vielas.
Uluns
Uluna tēja (oolung, woolung) ir pusfermentēta tēja, kas saglabā zaļās tējas organismu spēcinošos vitamīnus un minerālvielas, tai pat laikā sniedzot piesātinātu garšu un aromātu, kas vairāk raksturīgs Ķīnas sarkanajai tējai. Pēc apstrādes un klasifikācijas uluns atrodas starp zaļo un melno, saglabājot un apvienojot abu dzērienu labākās īpašības. Šai tējai piemīt ne vien izteikta garša un aromāts, bet arī spējas mainīt garšas īpašības ar katru tējas apliešanas reizi. Uluns tiek audzētas un ražotas Fudzijanas, Guandun un Taivānas provincēs.
Tējas pagatavošana
Lai pagatavotu gardu tēju, jāņem vērā 3 faktorus: tējas uzglabāšanu, pagatavošanu un pasniegšanu.
Nikaragva
Nikaragvas revolūcija (1979—1990)
ASV atbalsts, kas Somosam bija svarīgs, lai noturētos pie varas, sāka samazināties, kad pienāca arvien vairāk ziņu par Nacionālās gvardes zvērībām un samazinājās atbalsts ASV iedzīvotāju vidū. ASV medija ABC News operators uzņēma šokējošu video no Managvas, kurā bija redzams, kā Nacionālās gvardes karavīrs liek nogulties uz zemes šī paša kanāla žurnālistam Bilam Stjuartam, žurnālists paklausa pavēlei, taču pēc dažām sekundēm karavīrs viņu turpat uz zemes nošauj. Video pēc tam Savienotajās Valstīs tika parādīts ziņās. Tas izraisīja sašutumu ASV sabiedrībā un prezidentam Džimijam Kārteram nācās pārtraukt militāro palīdzību Somosam.
Gotlande
Gotlande (sv) ir Zviedrijai piederoša sala Baltijas jūras vidienē, aptuveni 200 km no Kurzemes rietumu krasta. Savu nosaukumu ieguvusi no gotu (kuršu: "gudi") cilts vārda. Tā ir Zviedrijas lielākā sala. Veido atseviķu lēni, kaut arī salā dzīvo mazāk par 1% no valsta iedzīvotājiem. Sala bagāta ar viduslaiku arheoloģijas pieminekļiem. Visbijas vecpilsēta ir UNESCO Pasaules mantojuma sarakstā.
Pirmā pasaules kara Austrumu fronte
Lielā atkāpšanās, 1915
Jau 1914. gada kaujas iezīmēja Krievijas militārās rūpniecības problēmas. Salīdzinājumā ar vāciešiem, krieviem bija daudz mazāk lielgabalu un tiem akūti trūka lādiņu. Vācieši savu artilērijas pārspēku veiksmīgi izmantoja, lai īstenotu uzbrukuma operācijas, kurās pilnībā iznīcināja krievu aizsardzības līnijas.
Andi Šleks
Karjera
Pēc tam vēl divas reizes piedalījies Tour de France, bet bez panākumiem. 2014. gada oktobrī A. Šleks paziņoja par karjeras beigām, nespējot atgūties pēc traumām.
Liesma
Liesma ir uguns redzamā, gaismu izstarojošā daļa. Parasti tā rodas, dažādām degtspējīgām vielām savienojoties ar skābekli un šādu procesu sauc par degšanu (ja liesmas nav, tad runā par gruzdēšanu). Tā kā degot mēdz atbrīvoties liels daudzums enerģijas, liesmas temperatūra parasti ir augsta (var sasniegt pat tūkstošiem grādu) un tās sastāvā ir daudz jonu un brīvo radikāļu (sk. plazma).
Liesmas uzbūve
Vienkāršā laminārā liesmā (piemēram, sveces vai spirta lampiņas liesmā) izšķir 3 daļas.
Izmantošana
Oksidējošās un reducējošās liesmas īpašības lieto analītiskajā ķīmijā vielu vai minerālu identificēšanai pēc liesmas vai boraka pērles krāsas. Krāsainas liesmas izmanto pirotehnikā dažādu efektu iegūšanai. Dzeltenu liesmu dod nātrija savienojumi, sarkanu - stroncijs, zaļu - bārijs, zilu - atsevišķi vara savienojumi.
Džeimss I Stjuarts
Tituli
Džeimsa tituli:
Pīters Pauls Rubenss
Antverpene (1609–1621)
Antverpenes sākumposmā mākslinieks uzgleznoja 2 savas vēlāk slavenās altārgleznas — "Krusta pacelšana" un "Noņemšana no krusta". Rubenss iekārtoja darbnīcu Antverpenē, nevis oficiālajā rezidences pilsētā Briselē, kam ieguva speciālu atļauju. 1610. gadā viņš uzcēla sev ēku (mūsdienās muzejs Rubenshuis).
Daiļrades raksturojums
Pēc 1620. gada Rubenss daudz gleznojis portretus. Savos portretu gleznojumos mākslinieks turpina dižrenesanses portreta tradīcijas, tikai jaunos vēsturiskos apstākļos, vairāk akcentējot savu personisko attieksmi pret portretējamo. Dzīves otrās puses daiļradei raksturīgi neliela formāta darbi, kuros galvenokārt atspoguļojas viņa personiskie pārdzīvojumi. Kompozīcijas tagad kļuva mierīgas, līdzsvarotas, zuda kolorīta spožā krāsainība, tas ieguva tonāli klusinātu izteiksmi, otas triepieni — plašāku uzlicienu. Viena no Stēnas perioda galvenajām tēmām kļuva lauku ainava, kas parasti tika gleznota ar episka varenuma pilnu noskaņu.
Scooter
Grupas izpildītā "Stuck On Replay" ir izvēlēta par 2010. gada Pasaules čempionāta hokejā oficiālo dziesmu.
Autopsija
Latvijā ir aizliegts veikt autopsiju pret cilvēka viņa dzīves laikā mutiski (to apstiprina tuvinieki) vai rakstiski izteikto gribu, izņemot gadījumus, kad iespējamais nāves cēlonis ir infekcijas slimība, vai kad slimība un tās komplikācijas netika diagnosticētas dzīves laikā, kā arī, ja nedzīvi dzimuša bērna svars pārsniedz 500 g. Ja cilvēka griba nav zināma un viņam nav tuvinieku, lēmumu pieņem ārstniecības iestādes nodaļas vadītājs. Tiesu patologanatomisko izmeklēšanu pieprasa izziņas izdarītājs, izmeklētājs vai prokurors.
2009. gada NBA drafts
2009. gada NBA drafts notika Ņujorkā, ASV. Kopumā ceremonijā tika izvēlēti 60 spēlētāji.
Jans Kohanovskis
Pazīstamākais Kohanovska darbs ir viņa dzejoļu cikls "Lamentācijas" (Treny, 1580) - 19 dzejojumi saistībā ar Kohanovska divarpus gadus vecās meitiņas Uršulas nāvi. Ciklu 1995. gadā angliski atdzejoja Nobela prēmijas laureāts, īru dzejnieks Šeimuss Hīnijs.
Hercšprunga—Rasela diagramma
Vēsture
1910. gadā neatkarīgi viens no otra holandiešu astronoms Einars Hercšprungs un amerikāņu astronoms Henrijs Noriss Rasels izvietoja zināmās zvaigznes koordinātu plaknē atkarībā no to spektra klases un starjaudas. Izrādījās, ka zvaigznes šādā diagrammā nav izvietotas haotiski, bet grupējas atsevišķos labi atšķiramos apgabalos.